**การมีส่วนร่วมของประชาชน****ในการบริหารงานขององค์การบริหารส่วนตำบลบาตง อำเภอรือเสาะ จังหวัดนราธิวาส**

**The Participation of the People in the Administration of Batong Subdistrict Administrative Organization, Ruso District, Narathiwat Province**

**บดินทร์ เดเบาะจาโก1 และอาหวัง ล่านุ้ย2**

**1, 2**มหาวิทยาลัยสงขลานครินทร์ ตำบลรูสะมิแล อำเภอเมืองปัตตานี จังหวัดปัตตานี 94000

\*E-mail: hafitt601@gmail.com

**บทคัดย่อ**

การ~~ศึกษา~~วิจัยครั้งนี้มีวัตถุประสงค์เพื่อศึกษาระดับการมีส่วนร่วมของประชาชนในการบริหารงานขององค์การบริหารส่วนตำบลบาตง กลุ่มตัวอย่างคือประชาชนที่อาศัยอยู่ในเขตองค์การบริหารส่วนตำบลบาตง โดยใช้สถิติในการวิเคราะห์ ได้แก่ ค่าร้อยละ ค่าเฉลี่ย และค่าเบี่ยงเบนมาตรฐาน (ควรระบุเพิ่มเติมว่าเป็นงานวิจัยเชิงปริมาณ และใช้แบบสอบถามเป็นเครื่องมือ)

ผลการวิจัยพบว่าการมีส่วนร่วมของประชาชน~~ต่อ~~ในการบริหารงานปกครองส่วนท้องถิ่น ด้านการมีส่วนร่วมในการตัดสินใจ ด้านการมีส่วนร่วมในผลประโยชน์ ด้านการมีส่วนร่วมในการปฏิบัติดำเนินงาน และด้านการมีส่วนร่วมในการประเมินผลอยู่ในระดับปานกลาง (1.ควรระบุค่าสถิติในแต่ละด้านด้วย 2. ทั้ง 4 ด้านควรใชคำให้เหมือนและเรียงลำดับให้ตรงกับเนื้อหาในบทความ และ 3. ควรนำเสนอการมีส่วนร่วมในภาพรวมด้วย)

นอกจากนี้ ประชาชนเสนอแนะการทำงานของ อบต. ด้านการร้องเรียนให้มีได้หลากหลายช่องทาง และให้ชี้แจงผ่านสื่อประชาสัมพันธ์ของ อบต. ให้มากขึ้น และต้องการให้ อบต. ทำหน้าที่ประสานงานกลุ่มประชาชนเพื่อให้เข้าร่วมกิจกรรม ร่วมควบคุมตรวจสอบการปฏิบัติงาน และการใช้จ่ายเงินงบประมาณตามแผนพัฒนาของ อบต. เพื่อการบริหารให้เกิดประสิทธิภาพสูงสุด

**คำสำคัญ** : ประชาชน, การมีส่วนร่วม, ~~อบต.~~ องค์การบริหารส่วนตำบล

Abstract

This research aimed to study the participation of people in the administration of the Batong Subdistrict Administrative Organization. The sample were people in the Batong Subdistrict Administrative Organization. The statistics were analyzed including percentage, mean and standard deviation.

The results of the research showed that people, participation in decision-making and participation in benefits at a moderate level, while participation in operations and the participation in the evaluation was at a moderate level.

In addition, people require SAO to get their complaint about various channels. At the same time, SAO must clarify the results of budget use through the public relations media of the SAO to the public and the SAO must be the coordinates the people's group to participate in activities and suggestions the guideline for the development of the SAO to benefit of livelihood and the quality of life. SAO should people participate in controlling and inspecting operations and spending the budget according to the development plan of the SAO for the most efficient administration.

**Keywords** :People**,** ~~The~~ Participation, ~~Sud~~ (Sub) district Administration Organization

ข้อสังเกต SAO คือ ตัวย่อที่เป็นสากลหรือไม่ หากเป็นสากล ก่อนที่จะใช้ตัวย่อจะต้องมีการวงเล็บไว้หลังคำเต็มตัวแรกก่อนเสมอ เช่น Sub district Administrative Organization (SAO)

**บทนำ**

ระบบการปกครองของแต่ละประเทศมีความแตกต่างกันขึ้นอยู่กับบริบทไม่ว่าจะเป็นสภาพภูมิประเทศ ดินฟ้าอากาศ ขนบธรรมเนียมประเพณี วัฒนธรรม เชื้อชาติ ภาษาและสภาพปัญหา ของพื้นที่ปัจจุบันระบอบการปกครองของไทยได้แบ่งอำนาจการปกครองออกเป็น 3 รูปแบบ รูปแบบที่ 1. (ลบจุดออก ทั้ง 3 จุด) การปกครองที่รวมศูนย์อำนาจไว้ที่ส่วนกลาง รูปแบบที่ 2. การแบ่งอำนาจ เป็นการแบ่งอำนาจบางส่วนให้กับภูมิภาคเพื่อที่จะแบ่งเบาภาระหน้าที่ของส่วนกลางในการนำนโยบายเพื่อไปดำเนินการ และรูปแบบที่ 3. การกระจายอำนาจ เป็นการกระจายอำนาจจากส่วนกลางมาให้ส่วนท้องถิ่นแบ่งออกเป็น 2 รูปแบบ (1) การปกครองส่วนท้องถิ่นรูปแบบทั่วไปที่มีอยู่ทั่วประเทศ ทุกจังหวัดมี 3 ประเภท ได้แก่ เทศบาล องค์การบริหารส่วนตำบล (อบต.) และองค์การบริหารส่วนจังหวัด (อบจ.) (2) การปกครองส่วนท้องถิ่นรูปแบบพิเศษ เช่น เมืองหลวงหรือเมืองท่องเที่ยว ซึ่งไม่เหมาะสมที่จะใช้รูปแบบทั่วไปมาใช้ในการปกครอง องค์การบริหารส่วนท้องถิ่นนั้นเป็นองค์กรอิสระโดยอยู่ภายใต้การควบคุมตรวจสอบดูแลของรัฐบาลและเป็นองค์กรที่ใกล้ชิดกับประชาชนมากที่สุด (พรเศรษฐี วุฒิปัญญาอิสกุล, 2556, น. 128-151)

องค์การบริหารส่วนตำบล (อบต) เป็นหน่วยงานบริหารราชการส่วนท้องถิ่นที่มีความใกล้ชิดกับประชานชนมีหน้าที่ในการพัฒนาตำบลทั้งในด้านเศรษฐกิจ สังคม วัฒนธรรม และในมาตรา 67 กำหนดให้องค์การบริหารส่วนตำบลมีหน้าที่ที่ต้องทำในเขตองค์การบริหารส่วนตำบล ในเรื่องการจัดให้มีและบำรุงรักษาทางน้ำและทางบก รักษาความสะอาดทางน้ำ ทางเดิน และที่สาธารณะ ป้องกันและระงับโรคติดต่อ ป้องกันและบรรเทาสาธารณภัย ส่งเสริมการศึกษา ศาสนา วัฒนธรรม ส่งเสริมการพัฒนาสตรี เด็ก เยาวชน ผู้สูงอายุ ผู้พิการ คุ้มครองดูแล บำรุงรักษาทรัพยากรธรรมชาติ ศิลปะ จารีต ประเพณีภูมิปัญญาท้องถิ่น และวัฒนธรรม (กันยารัตน์ จันทร์สว่าง, 2553, น. 3 : อ้างใน โกวิทย์ พวงงาม และปรีดี โชติช่วง 2544, น. 16 – 17) (ตรวจสอบการเขียนอ้างอิง ว่าชื่อไหนขึ้นก่อนในกรณี “อ้างใน”)

การเปิดโอกาสให้ประชาชนได้เข้ามามีส่วนร่วมทางการเมือง การบริหารเกี่ยวกับการตัดสินใจในเรื่องต่าง ๆ ร่วมทั้งการจัดสรรทรัพยากรของชุมชนและของชาติซึ่งส่งผลกระทบโดยตรงต่อวิถีชีวิตและความเป็นอยู่ เป็นหลักสำคัญของกระจายอำนาจ นอกจากจะทำให้รัฐสามารถจัดบริการสาธารณะได้อย่างทั่วถึงและตรงกับความต้องการของคนในพื้นที่มากที่สุดแล้วยังเป็นการสร้างภูมิคุ้มกัน ที่เข็มแข็งให้กับชุมชน และทำให้สมาชิกในชุมชนตระหนักถึงสิทธิหน้าที่และบทบาทของตนที่มีอยู่ตามรัฐธรรมนูญอย่างชัดเจนด้วย

การมีส่วนร่วมของประชาชนในการกำหนดนโยบายการบริหารงานขององค์การบริหารส่วนตำบลสามารถที่จะเข้าไปแก้ไขปัญหาต่าง ๆ ของชุมชน และสามารถพัฒนาชุมชนให้สอดคล้องและเหมาะสมกับความต้องการของประชาชนในพื้นที่มากที่สุด ผู้วิจัยจึงได้เล็งเห็นถึงความสำคัญ ขององค์การบริหารส่วนท้องถิ่นในการที่จะสร้างแผนงานให้เกิดประโยชน์กับชุมชน และประชาชนในพื้นที่ให้มากที่สุด เพื่อที่จะยกระดับให้ประชาชนในชุมชนให้มีคุณภาพชีวิตที่ดีขึ้น

(บทนำยังเขียนไม่ชัดเจน ควรเขียนสรุปเชื่อมโยงมาสู่ประเด็นที่ศึกษาให้ชัดเจนกว่านี้)

**วัตถุประสงค์**

เพื่อศึกษาระดับการมีส่วนร่วมของประชาชนในการบริหารงานขององค์การบริหารส่วนตำบลบาตง

**วิธีดำเนินการวิจัย**

การวิจัยครั้งนี้มีขั้นตอนดำเนินการดังนี้ (ควรอธิบายว่าเป็นงานวิชัยเชิงปริมาณ)

**ประชากรและกลุ่มตัวอย่าง**

ประชากรและกลุ่มตัวอย่าง คือ ประชากรที่อาศัยอยู่เฉพาะในเขตองค์การบริหารส่วนตำบลบาตง อำเภอรือเสาะ จังหวัดนราธิวาส จำนวน 8 หมู่บ้าน ซึ่งมีประชากรจำนวน 6,756 คน (องค์การบริหารส่วนตำบลบาตง , 2561) กำหนดขนาดกลุ่มตัวอย่างโดยใช้สูตร (บุญชม ศรีสะอาด, 2556, น. 121)

สูตร n =

ได้ขนาดกลุ่มตัวอย่าง 361 ราย กำหนดหมู่บ้านละ 45 ตัวอย่าง (45x8=360 ยังไม่ถึง 361 คนตามที่กำหนดไว้) ใช้วิธีการสุ่มแบบบังเอิญโดยเก็บรวบรวมข้อมูลจากกลุ่มตัวอย่างที่เข้าถึงและสามารถตอบแบบสอบถาม

**การสร้างและตรวจสอบคุณภาพเครื่องมือวิจัย**

ผู้วิจัยสร้างแบบสอบถามจากกรอบแนวคิดและเอกสารที่เกี่ยวข้อง โดยข้อคำถามครอบคลุมถึงวัตถุประสงค์ต่อการศึกษา หลังจากนั้นนำไปให้ผู้เชี่ยวชาญประเมินคุณภาพและทำการปรับปรุงแก้ไขก่อนนำไปใช้ในการวิจัยต่อไป

**การเก็บรวบรวมข้อมูล**

ผู้วิจัยได้เก็บรวบรวมข้อมูล โดยดำเนินการดังนี้ นำหนังสือขอความร่วมมือในการทำงานวิจัยเรียนนายกองค์การบริหารส่วนตำบลบาตง อำเภอรือเสาะ จังหวัดนราธิวาส เพื่อขออนุญาตเข้าไปทำการเก็บและรวบรวมข้อมูลในหมู่บ้านเขตองค์การบริหารส่วนตำบลบาตง อำเภอรือเสาะ จังหวัดนราธิวาส

**การวิเคราะห์ผล**

การวิเคราะห์ข้อมูลโดยใช้โปรแกรมสำเร็จรูป โดยใช้สถิติเชิงพรรณนา (descriptive statistics) ได้แก่ ค่าร้อยละ (percentage) ค่าเฉลี่ย (Mean) ค่าเบี่ยงเบนมาตรฐาน (S.D.)

(ในวิธีดำเนินการวิจัยควรมีการะบุเกณฑ์การแปลผลด้วย)

**ผลการวิจัย**

ตารางที่ 1 ระดับการมีส่วนร่วมของกลุ่มตัวอย่างจำแนกรายด้านและภาพรวม

|  |  |  |  |
| --- | --- | --- | --- |
| **การมีส่วนร่วม** | **Mean** | **S.D.** | **แปลผล** |
| การตัดสินใจ | 2.7556 | .61782 | ปานกลาง |
| ดำเนินงาน | 2.6144 | .64391 | ปานกลาง |
| ผลประโยชน์ | 2.7101 | .67526 | ปานกลาง |
| ประเมินผล | 2.6235 | .65156 | ปานกลาง |
| รวม | 2.6785 | .57588 | ปานกลาง |

(ทั้ง 4 ด้านในตาราง ควรใชคำให้เหมือนและเรียงลำดับให้ตรงกันกับบทคัดย่อ)

จากตารางที่ 1 พบว่า การมีส่วนร่วมของกลุ่มตัวอย่างในภาพรวม~~ส่วนใหญ่~~อยู่ในระดับปานกลาง (x=2.6875) เมือพิจารณาเป็นรายด้านพบว่าการการมีส่วนร่วมอยู่ในระดับปานกลางทุกด้าน เรียงตามลำดับ คือ การมีส่วนร่วมตัดสินใจ (X=2.7556) การมีส่วนร่วมรับผลประโยชน์ (X=2.7101) การมีส่วนร่วมประเมินผล (x=2.6235) และการมีส่วนร่วมดำเนินงาน (x=26144) ตามลำดับ

( x̅ ไม่ใช่ X)

ตารางที่ 2 การเปรียบเทียบความแตกต่างระหว่างอายุกับการมีส่วนร่วม

|  |  |  |  |  |
| --- | --- | --- | --- | --- |
| **การมีส่วนร่วม** | **Mean** | **S.D.** | **F** | **Sig.** |
| ต่ำกว่า 20 ปี | 2.1298 | .58249 | 5.439 | .000 |
| 20-24 ปี | 2.4519 | .49715 |
| 25-29 ปี | 2.6263 | .55400 |
| 30-34 ปี | 2.6184 | .62731 |
| 35-39 ปี | 2.9244 | .49061 |
| 40-44 ปี | 2.7530 | .65557 |
| 45-49 ปี | 2.7692 | .43949 |
| 50-54 ปี | 2.8601 | .59031 |
| 55-59 ปี | 2.9658 | .34852 |
| 60 ปีขึ้นไป | 3.1699 | .32112 |
| รวม | 2.6785 | .57588 |

จากตารางที่ 2 พบว่า การเปรียบเทียบความแตกต่างระหว่าง~~เพศ~~อายุกับการมีส่วนร่วมการตัดสินใจ พบว่าแตกต่างกันอย่างมีนัยสำคัญทางสถิติที่ .05 โดยพบว่ากลุ่มที่มีอายุมากจะมีส่วนร่วมสูงกว่ากลุ่มที่มีอายุน้อย

ตารางที่ 3 การเปรียบเทียบความแตกต่างระหว่างการศึกษาสายสามัญกับการมีส่วนร่วม

|  |  |  |  |  |
| --- | --- | --- | --- | --- |
| **การมีส่วนร่วม** | **Mean** | **S.D.** | **F** | **Sig.** |
| ไม่ได้เรียน | 2.7436 | .40922 | 3.479 | .004 |
| ประถมศึกษา | 2.6183 | .56553 |
| มัธยมศึกษาตอนต้นหรือเทียบเท่า | 2.6052 | .43413 |
| มัธยมศึกษาตอนปลายหรือเทียบเท่า | 2.6135 | .57150 |
| อนุปริญญาหรือเทียบเท่า | 2.6090 | .64867 |
| ปริญญาตรีหรือสูงกว่า | 2.9453 | .68743 |
| รวม | 2.6785 | .57588 |

จากตารางที่ 3 การเปรียบเทียบความแตกต่างระหว่างการศึกษากับการมีส่วนร่วมการรับผลประโยชน์ พบว่าแตกต่างกันอย่างมีนัยสำคัญทางสถิติที่ .05 โดยพบว่ากลุ่มที่มีการศึกษาระดับปริญญาตรี จะมีส่วนร่วมสูงกว่ากลุ่มอื่น ๆ

ตารางที่ 4 การเปรียบเทียบความแตกต่างระหว่างการศึกษาศาสนากับการมีส่วนร่วม

|  |  |  |  |  |
| --- | --- | --- | --- | --- |
| **การมีส่วนร่วม** | **Mean** | **S.D.** | **F** | **Sig.** |
| ไม่ได้เรียน | 2.6795 | .52029 | 2.068 | .069 |
| ตาดีกา | 2.5409 | .63571 |
| อิบตีดาอี | 2.6163 | .51490 |
| มูตาวาสซิก | 2.7631 | .53210 |
| ซานาวี | 2.7564 | .58068 |
| ปริญญาตรีหรือสูงกว่า | 2.8803 | .17453 |
| รวม | 361 | 2.6785 |

(ตารางนี้ไม่สอดคล้องกับวิธีดำเนินการวิจัย ในประเด็นของประชากรและกลุ่มตัวอย่าง หากดูจากตารางแสดงว่าประชากรและกลุ่มตัวอย่างต้องเป็นชาวไทยมุสลิม หากเป็นเช่นนี้ควรระบุไว้ในรายละเอียดเกี่ยวกับประชากรและกลุ่มัวอย่างด้วยว่าเป็นชาวไทยมุสลิม)

จากตารางที่ 4การเปรียบเทียบความแตกต่างระหว่างการศึกษาศาสนากับการมีส่วนร่วมประเมินผล พบว่าแตกต่างกันอย่างไม่มีนัยสำคัญทางสถิติที่ .05

ตารางที่ 5 การเปรียบเทียบความแตกต่างระหว่างสถานภาพครอบครัวกับการมีส่วนร่วม

|  |  |  |  |  |
| --- | --- | --- | --- | --- |
| **การมีส่วนร่วม** | **Mean** | **S.D.** | **F** | **Sig.** |
| โสด | 2.4761 | .56710 | 8.084 | .000 |
| สมรส อยู่ด้วยกัน | 2.7691 | .54680 |
| หย่าร้าง แยกกันอยู่ | 2.7407 | .81945 |
| หม้าย | 3.1538 | .35157 |
| รวม | 2.6785 | .57588 |

จากตารางที่ 5การเปรียบเทียบความแตกต่างระหว่างสถานภาพครอบครัวกับการมีส่วนร่วมทุกด้าน พบว่าแตกต่างกันอย่างมีนัยสำคัญทางสถิติที่ .05 โดยพบว่ากลุ่มหม้ายจะมีส่วนร่วมสูงกว่ากลุ่มอื่น ๆ

ตารางที่ 6 การเปรียบเทียบความแตกต่างระหว่างอาชีพกับการมีส่วนร่วมทุกด้าน

|  |  |  |  |  |
| --- | --- | --- | --- | --- |
| **การมีส่วนร่วม** | **Mean** | **S.D.** | **F** | **Sig.** |
| ข้าราชการ/พนักงานรัฐวิสาหกิจ | 3.0288 | .54036 | 8.386 | .000 |
| ธุรกิจส่วนตัว | 2.7395 | .56801 |
| ค้าขาย | 2.6620 | .47500 |
| เกษตรกร | 2.6488 | .59001 |
| รับจ้าง | 2.4713 | .51243 |
| อื่น ๆ | 2.2359 | .58183 |
| รวม | 2.6785 | .57588 |

จากตารางที่ 6 การเปรียบเทียบความแตกต่างระหว่างอาชีพกับการมีส่วนร่วมทุกด้าน พบว่าแตกต่างกันอย่างมีนัยสำคัญทางสถิติที่ .05 โดยพบว่ากลุ่มข้าราชการ/พนักงานรัฐวิสาหกิจจะมีส่วนร่วมสูงกว่ากลุ่มอื่น ๆ

ตารางที่ 7 การเปรียบเทียบความแตกต่างระหว่างรายได้เฉลี่ยต่อเดือนพกับการมีส่วนร่วม

|  |  |  |  |  |
| --- | --- | --- | --- | --- |
| **การมีส่วนร่วม** | **Mean** | **S.D.** | **F** | **Sig.** |
| ต่ำกว่า 4000 บาท | 2.4284 | .62787 | 10.534 | .000 |
| 4001-7000 บาท | 2.6168 | .54298 |
| 7001-10000 บาท | 2.6349 | .54302 |
| 10001-15000 บาท | 2.7638 | .53169 |
| 15001-20000 บาท | 3.6252 | .32256 |
| 20000 บาท ขึ้นไป | 3.4103 | .61645 |
| รวม | 2.6785 | .57588 |

(รายได้ควรใส่เครื่องหมาย , ด้วย เช่น 20,000 บาท เป็นต้น)

จากตารางที่ 7 การเปรียบเทียบความแตกต่างระหว่างรายได้เฉลี่ยต่อเดื่อนกับการมีส่วนร่วมทุกด้าน พบว่าแตกต่างกันอย่างมีนัยสำคัญทางสถิติที่ .05 โดยพบว่ากลุ่มรายได้ 15001-20000 บาท ต่อเดื่อน จะมีส่วนร่วมสูงกว่ากลุ่มอื่น ๆ

**สรุป**

ระดับการมีส่วนร่วมของประชาชนในการบริหารงานขององค์การบริหารส่วนตำบลบาตง อำเภอรือเสาะ จังหวัดนราธิวาส ในภาพรวมอยู่ในระดับปานกลาง โดยปัจจัยที่มีความสัมพันธ์ต่อการมีส่วนร่วมของประชาชนมีดังนี้

กลุ่มตัวอย่างประชาชนที่มีอายุมากจะมีส่วนร่วมสูงกว่าคนที่มีอายุน้อย กลุ่มที่มีการศึกษาสายสามัญระดับปริญญาตรีจะมีส่วนร่วมสูงกว่ากลุ่มที่มีการศึกษาระดับอื่น ๆ กลุ่มที่มีสถานภาพสมรสเป็นหม้ายจะมีส่วนร่วมสูงกว่ากลุ่มที่มีสถานภาพสมรสอื่น ๆ กลุ่มอาชีพข้าราชการ/พนักงานรัฐวิสาหกิจจะมีส่วนร่วมสูงกว่ากลุ่มอาชีพอื่น ๆ และกลุ่มที่มีระหว่างรายได้ 15001-20000 บาท ต่อเดือนจะมีส่วนร่วมสูงกว่ากลุ่มรายได้อื่น ๆ

**การอภิปรายผล** (ปรับการเขียนให้กระชับและเป็นภาษาวิชาการ)

จากการศึกษาพบว่าระดับการมีส่วนร่วมของประชาชนในการบริหารงานในภาพรวมอยู่ในระดับปานกลาง ที่เป็นเช่นนี้อาจเป็นเพราะทางอบต.ได้เชิญเข้าร่วมประชุมเพื่อเสนอความต้องการในชุมชนอาจเป็นตัวแทนของหมู่บ้านซึ่ง ได้สอดคล้อง กับ วิญญู อังคณารักษ์ (2519) ให้ความหมายว่า การปกครองท้องถิ่นหมายถึงการปกครองในรูปลักษณะการกระจายอำนาจบางอย่าง ซึ่งรัฐได้มอบหมายให้ท้องถิ่นทำกันเองเพื่อให้ประชาชนในท้องถิ่นมีโอกาสปกครองและการบริหารท้องถิ่นนั้นให้งานดำเนินไปอย่างประหยัด มีประสิทธิภาพ และมีประสิทธิผลตรงกับความประสงค์ของประชาชน โดยเหตุที่ว่าประชาชนในแต่ละท้องถิ่นย่อมจะทราบความต้องการของท้องถิ่นนั้น ๆ ได้ดีกว่าบุคคลอื่น และย่อมมีความผูกพันต่อท้องถิ่นนั้นโดยมีงบประมาณของตนเองและมีอิสระในการบริหารงานพอสมควร

กลุ่มที่มีอายุมากกว่าจะมีส่วนร่วมในการปกครองส่วนท้องถิ่นสูงกว่าคนที่มีอายุน้อยกว่านั้น สอดคล้องกับการศึกษาของ ประยูร ศรีประสาธน์ (2542 : 5) จุฑามาศ ศรีสิริพรพันธ์ (2547) และ รามิล พัฒนมงคลเชฐ (2545) ศึกษาถึงปัจจัยที่มีผลต่อการมีส่วนร่วมในการบริหารงานหรือ การปกครองส่วนท้องถิ่นในหลาย ๆ พื้นที่ ที่อาจมีหรือความแตกต่างกันในบริบท แต่ผลการศึกษา ก็ได้ข้อสรุปไปในทิศทางเดียวกัน ซึ่งสะท้อนให้เห็นว่าอายุมีผลต่อการมีส่วนร่วมในกิจกรรมต่าง ๆ ขององค์การบริหารส่วนตำบล ทั้งนี้ อาจเป็นเพราะประชาชนที่มีอายุมากส่วนใหญ่เป็นที่บรรลุนิติภาวะ มีวัยวุฒิ และวุฒิภาวะในด้านนต่าง ๆ ที่สามารถตัดสินใจเข้าร่วมในกิจกรรมต่าง ๆ ด้วยตนเองประกอบกับการเป็นผู้ที่ อาศัยอยู่ในท้องถิ่นมานาน (ส่วนใหญ่มากกว่า 10 ปี) ทำให้มีความคุ้นเคย มีความรักในท้องถิ่น ต้องการเห็นถึงการพัฒนาและการเปลี่ยนแปลงภายในท้องถิ่น ของตนจนเกิดเป็นความตระหนัก และให้ความสำคัญ ต่อการปกครองส่วนท้องถิ่นค่อนข้างมาก นอกจากนี้ บุคคลที่มีอายุมากจะมีความพร้อมเพื่อการมีส่วนร่วมในทุกด้าน ทั้งด้านกายภาพ สติปัญญา และการรับรู้ ที่จะนำไปสู่การตัดสินใจในการมีส่วนร่วมในการบริหารท้องถิ่น เพื่อร่วมในการรับผลประโยชน์ที่จะเกิดขึ้น

ระดับการศึกษาสายสามัญกับการมีส่วนร่วม โดยกลุ่มที่มีการศึกษาสายสามัญระดับปริญญาตรีจะมีส่วนร่วมสูงกว่ากลุ่มที่มีการศึกษาระดับอื่น ๆ เพราะเป็นกลุ่มคนที่มีความรู้ และให้ความสำคัญต่อการบริหารงานขององค์การบริหารส่วนตำบล สอดคล้องกับ ชาลี ทรงศิริ (2547) การศึกษามีความสัมพันธ์กับการมีส่วนร่วมของประชาชนในการปกครองส่วนท้องถิ่น

ระดับการศึกษาสายศาสนากับการมีส่วนร่วม โดยกลุ่มที่มีการศึกษาสายศาสนาต่างกันมีส่วนร่วมไม่แตกต่างกัน ๆ อาจเป็นเพราะคุณสมบัติของกลุ่มตัวอย่างมีการกระจายของระดับการศึกษาในสัดส่วนที่ไม่ใกล้เคียงกันทั้งในทุกระดับชั้น อีกทั้งมีบริบททางสังคมที่ไม่ค่อยแตกต่างกันมากนักทำให้การกระจายตัวของกลุ่มตัวอย่างไม่มีความแตกต่างกัน สอดคล้องกับ ทรงพล ตุ้มทอง (2541) ระดับการศึกษาไม่ส่งผลมากนักต่อการมีส่วนร่วมในการบริหารงานของท้องถิ่น

สถานภาพครอบครัวกับการมีส่วนร่วม โดยกลุ่มที่มีสถานภาพหม้ายจะมีส่วนร่วมสูงกว่าคนโสดอาจเป็นคนกลุ่มนี้มีภาระความรับผิดชอบจากการมีครอบครัวและอาศัยอยู่ในตำบล การเข้าไปมีส่วนร่วมในการบริหารงานขององค์การบริหารส่วนตำบลจะเป็นการนำผลประโยชน์และปกป้องสิทธิของการเป็นประชาชนในตำบลนั้น ๆ ซึ่งการบริหารจัดการที่เกิดจากนโยบายขององค์การบริหารส่วนตำบล อาจจะมีผลกระทบทั้งเชิงบวกและเชิงลบต่อครอบครัว ในขณะที่กลุ่มตัวอย่างที่มีสถานภาพที่เป็นโสด อาจให้ความสำคัญน้อยกว่า เนื่องจากยังไม่มีภาระด้านครอบครัวที่ต้องรับผิดชอบเท่ากลุ่ม ผู้ที่สมรสแล้ว สอดคล้องกับการศึกษาของจุฑามาศ ศรีสิริพรพันธ์ (2547) ที่ได้ศึกษาการมีส่วนร่วมของประชาชนในการดำเนินงานองค์การบริหารส่วนตำบล: ศึกษากรณีองค์การบริหารส่วนตำบลคลองขุด อำเภอบ้านโพธิ์ จังหวัดฉะเชิงเทรา พบว่า สถานภาพสมรสเป็นปัจจัยที่มีความสัมพันธ์ กับการมีส่วนร่วมของประชาชนในการปกครองส่วนท้องถิ่น เช่นกัน

อาชีพ กลุ่มอาชีพข้าราชการ/พนักงานรัฐวิสาหกิจจะมีส่วนร่วมสูงกว่ากลุ่มอาชีพอื่น ๆ เนื่องจากเป็นกลุ่มอาชีพที่มีความมั่นคง มีเวลาในการทำงานที่แน่นอนจึงส่งผลให้มีโอกาศในการเข้าร่วมกิจกรรม และมีส่วนในการบริหารงานขององค์การบริหารส่วนตำบลมมากกว่า สอดคล้องกับงานวิจัยของฐิติมา อุดมศร (2555) กลุ่มตัวอย่างส่วนใหญ่ที่มีอาชีพที่มีความเป็นอิสระ จะมีการมีส่วนร่วมในระดับมาก ในขณะที่กลุ่มตัวอย่างที่มีอาชีพที่ไม่มีความเป็นอิสระ และมีส่วนร่วมในระดับมากในสัดส่วนที่ไม่มากนัก

กลุ่มที่มีระหว่างรายได้ 15001-20000 บาท ต่อเดือนจะมีส่วนร่วมสูงกว่ากลุ่มรายได้อื่น ๆ โดยผู้ที่มีรายได้สูงจะมีส่วนร่วมในการปกครองส่วนท้องถิ่นมากกว่าผู้ที่มีรายได้ต่ำ จึงอาจกล่าวได้ว่า ผู้ที่มีความพร้อมด้านรายได้ของครอบครัว สามารถที่จะสละเวลาของตนเองเพื่อการมีส่วนร่วมในการบริหารงานขององค์การบริหารส่วนตำบลได้มากกว่า ในขณะที่กลุ่มผู้ที่มีรายได้ต่ำ มีความจำเป็นต้องหารายได้เพื่อการเลี้ยงชีพ จึงไม่สามารถที่จะสละเวลาเข้าร่วมในกิจกรรม หรือโอกาสต่าง ๆ ที่เกิดขึ้น เพื่อการมีส่วนร่วม ซึ่งหากมีการให้ข้อมูล และชี้ โอกาสของการได้รับประโยชน์แก่กลุ่มคนที่มีรายได้ต่ำ ด้วยการเข้าร่วมในกิจกรรมของอบต. น่าจะเป็นโอกาสที่กลุ่มคนเหล่านี้สามารถขยายโอกาส เพื่อการสร้างรายได้ที่ดีขึ้นด้วยการร่วมให้ข้อเสนอต่อการดำเนินนโยบายของผู้บริหารที่เข้ามาบริหารได้อย่างสอดรับกับปัญหาด้านเศรษฐกิจ หรือร่วมในการหาแนวทางส่งเสริมอาชีพเพื่อสร้างรายได้แก่กลุ่มคนที่มีรายได้ต่ำต่อไป สอดคล้องกับ ศุภชัย เชื้อกุณะ (2549) ได้กล่าวถึงบทบาทขององค์การบริหาร ส่วนตำบลในประเด็นที่ประชาชนจะได้รับผลประโยชน์ในด้านการพัฒนาตำบล ซึ่งตรง กับปัญหาและความต้องการของประชาชนอย่างแท้จริง

**ข้อเสนอแนะ** (ข้อเสนอแนะควรแบ่งเป็น 1. ข้อเสนอแนะจากการวิจัย และ 2. ข้อเสนอแนะสำหรับการวิจัยครั้งต่อไป)

1. ควรมีการประชาสัมพันธ์ แนะนำให้ประชาชนในชุมชน หรือกลุ่มกิจกรรม ต่าง ๆ นำผลที่ได้จากการศึกษาวิจัยครั้งนี้ไปเป็นข้อมูลในการปรับปรุงโครงการการพัฒนาชุมชนที่มีคุณภาพ มีประสิทธิภาพมากยิ่งขึ้น

2. ควรจัดทำสื่อแสดงผลงาน ผลของกิจกรรม รวมถึงข่าวสารเกี่ยวกับการพัฒนาชุมชนให้ ประชาชนทราบอย่างต่อเนื่อง เพื่อเปิดโอกาสให้ประชาชนมีส่วนร่วมในการคิดวิเคราะห์ถึงผลที่ จะเกิดกับชุมชนในระยะสั้นและยาว โดยจัดทำรายละเอียดของแผนงานหรือโครงการต่าง ๆ มากกว่าที่เป็นอยู่

**เอกสารอ้างอิง** (รายการอ้างอิงอันไหนไม่มีปรากฏในเนื้อหาให้ตัดทิ้ง เอกสารอ้างอิงกับการอ้างอิงในเนื้อหาจะต้องตรงกัน)

กันยารัตน์ จันทร์สว่าง. (2553). *ปัจจัยที่มีผลต่อพฤติกรรมการเป็นสมาชิดที่ดีต่อองค์การของพนักงานส่วนตำบล จังหวัดสงขลา.* วิทยานิพนธ์รัฐประศาสนศาสตร์บัณฑิต: มหาวิทยาลัยสงขลานครินทร์.

โกวิทย์ พวงงาม. (2543). *การปกครองท้องถิ่นไทย “หลักการและมิติใหม่ในอนาคต”* (พิมพ์ครั้งที่ 2). กรุงเทพ: โรงพิมพ์ส่วนท้องถิ่น.

\_\_\_\_\_\_\_\_\_\_\_\_. (2550). *การปกครองท้องถิ่นไทย.* กรุงเทพมหานคร: บริษัทสำนักพิมพ์วิญญูชนจำกัด.

จุฑามาศ ศรีสิริพรพันธ์. (2547). *การมีส่วนร่วมของประชาชนในการดำเนินงานองค์การบริหารส่วนตำบล : ศึกษากรณีองค์การบริหารส่วนตำบลคลองขุด อำเภอบ้านโพธิ์ จังหวัดฉะเชิงเทรา.* วิทยานิพนธ์ปริญญารัฐประศาสนศาสตร์มหาบัณฑิต สาขาวิชานโยบายสาธารณะ มหาวิทยาลัยบูรพา.

เจริญ ภัสสะ. (2540). *การมีส่วนร่วมของประชาชนในการดำเนินงานของรัฐ.* วารสารสมาคมรัฐประศาสนศาสตร์แห่งประเทศไทย.

ชาลี ทรงศิริ. (2547). *“การมีส่วนร่วมของประชาชนในการปกครองส่วนท้องถิ่น : ศึกษากรณีเทศบาลเมืองนครนายก อำเภอเมืองนครนายก จังหวัดนครนายก*.” วิทยานิพนธ์ปริญญา รัฐประศาสนศาสตร์มหาบัณฑิต สาขาวิชานโยบายสาธารณะ มหาวิทยาลัยบูรพา.

ฐิติมา อุดมศร. (2555). *“การมีส่วนร่วมของประชาชนในการปกครองส่วนท้องถิ่น: กรณีศึกษาองค์การบริหารส่วนตำบลในคลองบางปลากด อำเภอพระสมุทรเจดีย์ จังหวัดสมุทรปราการ."* สารนิพนธ์หลักสูตรบัณฑิตวิทยาลัย สาขาวิชารัฐประศาสนศาสตร์มหาวิทยาลัยสยาม.นคลองบางปลากด อำารบริหารส่วนตำาบริหารส่วนตำบลมมากกว่าที่เำบล

ถวิลวดี บุรีกุล. (2551). *การมีส่วนร่วม: แนวคิด ทฤษฎี และกระบวนการ.* กรุงเทพฯ: สถาบันพระปกเกล้า.

\_\_\_\_\_\_\_\_\_\_\_. (2552). พลวัตรการมีส่วนร่วมของประชาชน: จากอดีตจนถึงรัฐธรรมนูญแห่งราชอาณาจักรไทยพุทธศักราช 2550 (พิมพ์ครั้งที่ 1). กรุงเทพฯ: บริษัท เอ.พี.กราฟิค ดีไซน์และการพิมพ์ จำกัด.

ทรงพล ตุ้มทรง. (2541). “ปัจจัยที่มีผลต่อการมีส่วนร่วมของประชาชนในการปกครองส่วนท้องถิ่นศึกษาเฉพาะกรณี : เทศบาลตำบลศรีราชา อำเภอศรีราชา จังหวัดชลบุรี.” ภาคนิพนธ์ปริญญารัฐประศาสนศาสตรมหาบัณฑิต สาขาวิชานโยบายสาธารณะ มหาวิทยาลัยบูรพา.

ท้องถิ่นไทย ข้อกฎหมาย. (ม.ป.ป.). *พระราชบัญยัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม* (ฉบับที่ 6) พ.ศ. 2552. สืบค้นเมื่อ 17 กันยายน 2563 จาก https://www.thongthinlaws.com/2015/03/2537-6-2552\_10.html

บุญชม ศรีสะอาด. (2556). วิธีการทางสถิติสำหรับการวิจัย เล่ม 1 (พิมพ์ครั้งที่ 5). กรุงเทพ: จุฬาลงกรณ์มหาวิทยาลัย.

ประยูร ศรีประสาธน์. (2542). *ปัจจัยที่ส่งผลต่อการมีส่วนร่วมในการดำเนินงานของคณะกรรมการการศึกษาประจำโรงเรียนประถมศึกษา.* ปทุมธานี: มหาวิทยาลัย สุโขทัยธรรมาธิราช.

พรเศรษฐี วุฒิปัญญากุล. (2556). *เอกสารประกอบการบรรยายเรื่อง การเมืองกับการปกครองไทย (Political and Thai Government)*. นครราชสีมา. มหาจุฬาลงกรราชวิทยาลัย วิทยาเขตนคราชสีมา

พีรสิทธิ์ คำนวณศิลป์ และศุภวัฒนากร. (2543). *การพัฒนาศักยภาพการบริหารจัดการองค์การบริหารส่วนตำบลในภาคตะวันออกเฉียงเหนือ*. ขอนแก่น: โรงพิมพ์พระธรรมขันต์.

รามิล พัฒนมงคลเชฐ. (2545). “*ปัจจัยที่มีความสัมพันธ์ต่อการมีส่วนร่วมของประชาชนในการจัดทำแผนพัฒนาองค์การบริหารส่วนตำบล: กรณีเฉพาะกรณีองค์การบริหารส่วนตำบลปากแพรก อำเมืองกาญจนบุรี จังหวัดกาญจนบุรี.”* วิทยานิพนธ์ศิลปะศาสตร์มหาบัณฑิต สาขาวิชารัฐศาสตร์ มหาวิทยาลัยรามคำแหง.

วันชัย วัฒนศัพท์ และคณะ. (2551). *คู่มือการมีส่วนร่วมของประชาชน การตัดสินใจที่ดีกว่าโดยให้ชุมชนมีส่วนร่วม.* ขอนแก่น: โรงพิมพ์ศิริภัณฑ์ ออฟเซ็ท.

วิชชุลดา วงศ์ใหญ่. (2559). *การมีส่วนร่วมของประชาชนในการจัดทำแผนพัฒนาท้องถิ่นขององค์การบริหารส่วนตำบลเมืองแปง อำเภอปาย จังหวัดแม่ฮ่องสอน.* วิทยานิพนธ์รัฐประศาสนศาสตรมหาบัญฑิต มหาวิทยาลัยราชภัฏเชียงราย.

วิญญู อังคณารักษ์. (2519). *แนวความคิดในการกระจายอำนาจการปกครองท้องถิ่น*. กรุงเทพมหานคร : ศักดิ์โสภาการพิมพ์

ศุภชัย เชื้อกุณะ. (2542). “ความรู้ความเข้าใจในบทบาทหน้าที่ของสมาชิกสภาองคการบริหารส่วนตำบลศึกษาเฉพาะพื้นที่จังหวัดหนองคาย.” สารนิพนธปริญญาสังคม สงเคราะห์ศาสตรมหาบัณฑิต มหาวิทยาลัยธรรมศาสตร.

องค์การบริหารส่วนตำบลบาตง. (2561). *แผนพัฒนาสี่ปี พ.ศ. 2561-2564 องค์การบริหาร ส่วนตำบลบาตง อำเภอรือเสาะ จังหวัดนราธิวาส.* นราธิวาส: องค์การบริหาร ส่วนตำบลบาตง.